Case ID: 1072307
Sentence 1: Təqsirləndirilən şəxs 29 dekabr 2017-ci il tarixdə Azərbaycan Respublikasına qayıtdıqdan sonra “İŞİD” adlı cinayətkar birlikdə (təşkilatda) fəaliyyətini davam etdirərək 2018-ci ilin oktyabr ayının ortalarında cinayətkar birliyin (təşkilatın) şəxsiyyəti istintaqa məlum olmayan “Usta” ləqəbli üzvündən Azərbaycan Respublikası hüdudlarından kənarda Suriya Ərəb Respublikası və digər dövlətlərdə həmin cinayətkar birliyə (təşkilata) qarşı hərbi əməliyyatlarda iştirak edən xarici dövlətlərin Azərbaycan Respublikası ərazisində fəaliyyət göstərən diplomatik nümayəndələrinə qarşı sui-qəsd həyata keçirmək barədə tapşırıq almış, onunla cinayətkar birliyin (təşkilatın) məqsədlərinin yerinə yetirilməsi ilə əlaqədar ölkə ərazisində terrorçuluq, yəni ictimai təhlükəsizliyi pozmaq, əhali arasında vahimə yaratmaq, dövlət hakimiyyət orqanları və ya beynəlxalq təşkilatlar tərəfindən qərar qəbul edilməsinə təsir göstərmək məqsədilə dini düşmənçilik, dini radikalizm və dini fanatizm zəminində odlu silahdan və silah qismində istifadə olunan predmetlərdən istifadə etməklə insanların həlak olması, onların sağlamlığına zərər vurulması təhlükəsi yaradan hərəkətlərin törədilməsi barədə razılaşmış, bu məqsədlə 2018-ci ilin oktyabr-dekabr ayları ərzində Azərbaycan Respublikası vətəndaşı Şahid1 ilə əlaqəyə girmiş, “Teleqram” mobil tətbiq proqramı vasitəsi ilə apardığı yazışmalarında sonuncunu gizli əlaqə üsulları barədə təlimatlandıraraq xarici dövlətin Azərbaycan Respublikasındakı diplomatik nümayəndəsinə qarşı sui-qəsd həyata keçirməkdə zəruri olan alət və vasitələrin, eləcə də odlu silah və silah qismində istifadə olunan predmetlərin əldə edilməsi məqsədilə cinayətkar birliyin (təşkilatın) nümayəndələri tərəfindən göndəriləcək pulun qəbul olunması üçün bank kart hesabının açılması, silah və silah qismində istifadə ediləcək predmetlərin bilavasitə əldə edilməsi və müvəqqəti icarəyə avtomobil götürülməsini tapşırmış, özü isə 2018-ci ilin oktyabr-noyabr ayları ərzində xarici dövlətin Azərbaycan Respublikasındakı diplomatik nümayəndəliyinin Bakı şəhəri, Nəsimi rayonu ərazisindəki inzibati binasının yerləşdiyi ünvanına gələrək, həmin ərazini, oraya giriş-çıxış imkanlarını perimetr boyu vizual öyrənmiş, habelə internet vasitəsi ilə həmin xarici dövlətin Azərbaycan Respublikasındakı diplomatik nümayəndəsinin regionlara səfərləri, eləcə də növbəti mümkün səfəri barədə konkret məlumatlar toplamış, göstərilən əməllərin törədilməsinə qəsdən başqa cür şərait yaradan hərəkətlər etməklə terrorçuluğa hazırlıq etmiş, lakin 18 yanvar 2019-cu il tarixdə Dövlət Təhlükəsizliyi Xidməti əməkdaşları tərəfindən saxlanıldığı üçün öz iradəsindən asılı olmayan səbəblərə görə həmin cinayəti başa çatdıra bilməmişdir.